**Spojená škola internátna, Karola Supa 48, 984 03 Lučenec**

****

**Žiadosť o sponzorský príspevok**

Vážení priatelia!

Naša škola bola poverená Ministerstvom školstva, vedy a výskumu a športu SR organizovaním **54. ročníka Celoštátnych športových hier sluchovo postihnutých žiakov.** Na tomto podujatí sa zúčastní 6 škôl zo Slovenska. Každú školu bude reprezentovať 10 žiakov v sprievode 2 vedúcich.

**TERMÍN: 6. – 10. jún 2018**

**MIESTO: Spojená škola internátna, Karola Supa 48, 984 03 Lučenec**

Ako organizátor **54. ročníka CŠH pre sluchovo postihnutých žiakov** by sme chceli vytvoriť pre športovcov priaznivú atmosféru, bohatú na športové a kultúrne zážitky, aby sa cítili v našom meste čo najlepšie a aby im ostali na Lučenec len tie najlepšie spomienky.

Aj preto sme sa rozhodli obrátiť sa na Vás so žiadosťou o sponzorský príspevok. Uvítame Vašu finančnú alebo vecnú podporu, ktorou môžete prispieť k úspešnému priebehu tohto, pre sluchovo postihnutých žiakov tradičného a výnimočného, podujatia. V prípade, že sa rozhodnete akoukoľvek formou podporiť našu školu, prosíme, obráťte sa priamo na Mgr. Poltársku, zástupkyňu riaditeľky školy (047/ 451 18 56, 047/433 14 59), prípadne na riaditeľku školy, ktoré Vám poskytnú bližšie informácie. Svoj príspevok môžete poskytnúť na základe Darovacej zmluvy.

Číslo darovacieho účtu školy: č. 7000 578 314 / 8180, IBAN: SK29 8180 0000 0070 0057 8314 vedený v Štátnej pokladnici.

PhDr. Lenka Hricová Mgr. Roman Ľupták

riaditeľka školy riaditeľ CŠH